ยาต้านอักเสบข้อและกล้ามเนื้อที่มีชื่อย่อว่า NSAIDs ไม่ควรใช้ติดต่อกันนานโดยไม่จำเป็น เพราะเหตุใด
A. เหงือกและฟันผุกร่อนมากขึ้น
B. อาจทำให้เกิดแผลในทางเดินอาหาร และกดการทำงานของไต
C. ส่งผลให้ระดับน้ำตาลในเลือดสูงขึ้น
D. อาจทำให้วิงเวียนศีรษะ
ข้อที่ถูกต้องคือ B.  เนื่องจาก เพราะยาต้านอักเสบข้อและกล้ามเนื้อที่มีชื่อย่อว่า NSAIDs (Non-Steroidal Anti-Inflammatory Drugs) ซึ่งเป็นยาลดการอักเสบและบรรเทาอาการปวดข้อได้ผลดี แต่ไม่ควรใช้ติดต่อกันนานโดยไม่จำเป็น เพราะอาจทำให้เกิดแผลในทางเดินอาหาร และกดการทำงานของไต จึงควรใช้ยากลุ่มนี้เท่าที่จำเป็นและเมื่อมีอาการปวดหรืออักเสบเท่านั้น

ปัญหาที่พบบ่อยในผู้สูงอายุที่เกิดจากการใช้ยาหลายชนิดพร้อมกัน ได้แก่

๑. ผลข้างเคียงหรือผลเสียจากการใช้ยา
ผู้สูงอายุเป็นวัยที่มีโอกาสเสี่ยงต่อผลข้างเคียงของยาได้ง่าย ตัวอย่างเช่น ยาคลายกังวลและยานอนหลับ มักทำให้เกิดอาการ มึนงงกับผู้สูงอายุ และหกล้มได้ ซึ่งเป็นปัญหาที่พบได้บ่อยในผู้สูงอายุ แต่จะเพิ่มมากขึ้นเมื่อใช้ยากลุ่มนี้ร่วมด้วย ซึ่งจะแก้ไขปัญหานี้ได้ด้วยการระมัดระวังไม่ลุกขึ้นอย่างรวดเร็ว เวลาจะลุกขึ้นควรเปลี่ยนจากท่านอนมาเป็นท่านั่งสักระยะหนึ่ง และจากท่านั่งไปเป็นท่ายืนอยู่นิ่งสักระยะหนึ่งด้วยเช่นกัน (โดยขณะยืนขึ้นควรจับยึดเสาหรือขอบเตียง เพื่อช่วยยึดถ้าเกิดปัญหาขึ้น) และเมื่อไม่มีอาการมึนหัว แล้วจึงค่อยออกเดินได้
ยาต้านอักเสบข้อและกล้ามเนื้อที่มีชื่อย่อว่า NSAIDs (Non-Steroidal Anti-Inflammatory Drugs) ซึ่งเป็นยาลดการอักเสบและบรรเทาอาการปวดข้อได้ผลดี แต่ไม่ควรใช้ติดต่อกันนานโดยไม่จำเป็น เพราะอาจทำให้เกิดแผลในทางเดินอาหาร และกดการทำงานของไต จึงควรใช้ยากลุ่มนี้ เท่าที่จำเป็นและเมื่อมีอาการปวดหรืออักเสบเท่านั้น
นอกจากตัวอย่างยาทั้งสองกลุ่มนี้แล้ว ยังมียากลุ่มอื่นๆ ที่พบปัญหาในผู้สูงอายุได้ เช่น ยาลดความดันเลือด ยารักษาโรคซึมเศร้า ยาลดระดับน้ำตาลในเลือดที่ใช้ควบคุมระดับน้ำตาลในหลอดเลือดของผู้ป่วยโรคเบาหวาน เป็นต้น 


๒. ยาตีกัน (drug interaction)
ปัญหาจากการใช้ยาหลายชนิดคือ ยาตีกัน ซึ่งเกิดจากยาชนิดหนึ่งไปมีผลแทรกแซงยาอีกชนิดหนึ่ง และส่งผลเสียต่อผู้ป่วย ตัวอย่างเช่น ผู้ป่วยที่เป็นโรคความดันเลือดสูงและโรคเบาหวาน ถ้าผู้ป่วยได้รับยาขับปัสสาวะที่ใช้ในโรคความดันเลือดสูง ยาชนิดนี้จะส่งผลให้ระดับน้ำตาลในเลือดสูงขึ้น ส่งผลต้านฤทธิ์ลดระดับน้ำตาลในหลอดเลือดของยารักษาโรค เบาหวาน ให้ดูเหมือนจะไม่ได้ผลหรือได้ผลลดน้อยลงได้


๓. ความร่วมมือในการใช้ยา
เรื่องความร่วมมือในการใช้ยานี้จะขึ้นอยู่กับจำนวนยาที่ใช้ ถ้ามีจำนวนมากความร่วมมือในการใช้ยาก็จะลดน้อยลง และอายุก็จะส่งผลต่อความร่วมมือในการใช้ยาเช่นกัน ถ้าอายุมากขึ้น ก็จะร่วมมือในการใช้ยาน้อยลงเช่นกัน
12.อายุรศาสตร์ (อายุรศาสตร์) - Internal Medicine